الإدعاء
- تويتة منتشرة بشكل كبير، منسوبة لنائب رئيس الاتحاد المصري لكرة القدم أحمد شوبير، بتقول: "الكاف يعترف برشوة للحكم مهدي عبيد ويتهم الأهلي بذلك، وسوف نقوم بتقديم تظلم للفيفا ضد هذه الإفتراءات الكاذبة".
– التويتة دي مفبركة. أحمد شوبير مكتبش أي حاجة من الكلام ده على حسابه الموثق على تويتر. وكمان كتب تغريدة نفى فيها علاقته بالتغريدة، وانتقد الصفحات والبرامج التلفزيونية اللي اتكلمت عنها باعتبارها حقيقة.✅✅
– شوبير كمان أعلن إنه هيتقدم بكره الأحد ببلاغ إلى المجلس الأعلى للإعلام بشأن التغريدة الغير صحيحة والبرنامج التلفزيوني اللي عرضها بشكل سبب إثارة الفتنة بين جماهير كرة القدم المصرية.
– إلى الآن كاف لم يعلن نتيجة التحقيقات اللي تمت يوم الخميس اللي فات مع الحكم الجزائري مهدي بن عبيد، ومفيش موعد محدد لإعلان النتيجة، لكن بعض الصحف الجزائرية قالت إن النتيجة هتعلن بعد مونديال الأندية، لعدم التأثير على الترجي التونسي، واللي متهم هو كمان بتقديم امتيازات للحكم الزامبي جاني سيكازوري اللي أدار لقاء إياب نصف النهائي أمام بريمو دي أوغستو الأنجولي، والموقوف أيضًا من كاف.